APROBACIÓN DEFINITIVA DO INVENTARIO DE CAMIÑOS E VIAS MUNICIPAIS
ADMINISTRACIÓN LOCAL — Municipal — Tui (Outros documentos, notificacións e informacións públicas, 04/09/2020)

O Pleno da Corporación municipal, na súa sesión ordinaria realizada o 30 de xullo de 2020 e no relativo ao Expediente 366/2019–Ditame da Comisión Informativa de Contas, Facenda, Patrimonio e Persoal, do 23/07/2020, de proposta de Alcaldía, de data 16/07/2020, relativa á aprobación definitiva do "Inventario de vías e camiños municipais do Concello de Tui", aprobou o acordo que a continuación se indica: “1º.—Estimar as alegacións formuladas ou desestimar as alegacións formuladas nos termos e de conformidade cos motivos e argumentacións que se conteñen no documento “Memoria elaboración Inventario das vías e caminos do Concello de Tui” presentado con data de rexistro de entrada de 02/06/2020 nº 2020-E-RE-866e no informe das alegacións presentadas con data de rexistro de entrada de 29/05/2020 nº 2020-E-RE-840. As alegacións que se desestiman se corresponden coas formuladas con nº de rexistro de entrada: 9619, 9751 (desestimación parcial), 9787, 9837, 3199, 487, 3748, 3831, 4019, 4119, 4122, 4120, 4132, 569, 4168, 4149, 4150, 4147, 5715, 10067, 4115, 4142 e 9855; estimándose as restantes alegacións presentadas.2º.—Aprobar definitivamente o "Inventario de vías e camiños municipais do Concello de Tui", documento con data de rexistro de entrada de 02/06/2020 nº 2020-E-RE-866, comprensivo das modificacións procedentes trala consideración das alegacións de conformidade co sinalado no punto anterior, que consta dos seguintes documentos: —Memorias —Planos —Fichas 3º.—Aprobar definitivamente a rectificación do “Inventario Xeral e do Patrimonio do Concello de Tui" (aprobado polo Pleno da Corporación en data 30/05/2013), no senso de suprimir as fichas de vías públicas 0001 a 00012 (do Epígrafe 1º “Inmobles”), para evitar a súa duplicidade e dada a súa correspondencia e inclusión no “Inventario de vías e camiños municipais do Concello de Tui”, e de incorporar ao “Inventario Xeral e do Patrimonio do Concello de Tui” o “Inventario de vías e camiños municipais” aprobado no punto anterior.4º.—Remitir copia íntegra do "Inventario de vías e camiños municipais do Concello de Tui” definitivamente aprobado aos órganos competentes da Administración do Estado e da CCAA, aos efectos previstos no art 32.1º do Regulamento de Bens das Entidades Locais.” O que se fai público para xeral coñecemento, en cumprimento do establecido no artigo 40 da Lei 39/2015, de 1 de outubro, do Procedemento Administrativo Común das Administracións Públicas, significándolle que contra o presente acto administrativo, que pon fin á vía administrativa, poderá interpoñer os seguintes recursos en aplicación dos artigos 123 e 124 da citada Lei 39/2015, de 1 de outubro, e artigos 8 e 46 da Lei 29/1998, de 13 de xullo, reguladora da Xurisdición Contencioso-administrativa: Potestativo de reposición, ante o mesmo órgano que ditou o acordo, no prazo dun mes, contado a partires do día seguinte ao desta notificación. Contencioso Administrativo, ante o Xulgado do Contencioso- Administrativo de Pontevedra, no prazo de dous meses contados dende o día seguinte ao da presente notificación, se non se interpuxera o de reposición. Se se interpuxera este último, o prazo de dous meses empezará a contar dende o día seguinte ao da notificación da resolución do recurso de reposición, se esta fora expresa. Se a resolución non fora expresa o prazo para interpoñer o recurso contencioso- administrativo será de seis meses, contados a partir do día seguinte a aquel en que se produza a desestimación por silencio administrativo. Calquera outro que estime conveniente baixo a súa responsabilidade. Documento asinado polo Sr. Alcalde en funcións, Rafael Estévez Martínez, en Tui.